Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: lévő 20/1982. (X. 12.) IpM rendelet alapján, helyszíni szemlét
Paragraph Index: 204

08. 29. számú széljegyen rögzítette. A tulajdonjog bejegyzésére azonban még 1996. év végére sem került sor. Az országgyűlési biztos megkeresésére a Békéscsabai Földhivatal részletes tájékoztatást és tulajdoni lap másolatot küldött. A dokumentumokból megállapítható volt, hogy a kérdéses ingatlan tulajdonosa 1991 óta, 1/1 arányban Mezőberény Város Önkormányzata, tulajdonba adás jogcímén. 1992 óta az ingatlan tulajdoni lapján 14 elintézetlen széljegy szerepel, az első széljegy dátuma 1992. az utolsóé 1996. 09. 12. A lefolytatott vizsgálat alapján megállapítható volt, hogy az ingatlan tulajdoni lapján 1992-től kezdődően elintézetlen széljegyek sora van feljegyezve. A széljegyek között sok tulajdonjog bejegyzési kérelem található, de van végrehajtási jog bejegyzés és társasház alakítás iránti kérelem, valamint jelzálogjog bejegyzési kérelem is. Az elintézetlen széljegyek miatt szinte lehetetlen megállapítani, hogy az ingatlanok közül pontosan melyik lakására vonatkozik a bejegyzési kérelem. Szinte megállapíthatatlan, hogy melyik lakás kinek a tulajdonában áll, és melyik lakásra vonatkozik az esetleges végrehajtási jog vagy jelzálogjog bejegyzés iránti kérelem. A jogállam alapvető eleme a jogbiztonság, mely magában foglalja a jogszabályi előírások betartásának követelményét. A Békéscsabai Földhivatal mulasztása ennek folytán alkotmányos visszásságot okoz. A mulasztás következtében sérül a tulajdonhoz való jog, mint alkotmányos jog is. A tulajdonjog egyik eleme — a birtoklás, használat és hasznok szedése, a terhek és kárveszély viselése mellett — a rendelkezési jog. A rendelkezési jog része pedig az is, hogy a tulajdonos tulajdonjogát másra átruházza. A földhivatal mulasztása az ingatlanok tulajdonosait rendelkezési joguk gyakorlásában akadályozza, hiszen ilyen rendezetlen tulajdoni állapotban lévő ingatlant elidegeníteni vagy megterhelni nem, vagy csak nagy nehézségek árán lehet. Az országgyűlési biztos ajánlásában felhívta a Békéscsabai Földhivatal vezetőjét, hogy haladéktalanul tegye meg a szükséges intézkedéseket annak érdekében, hogy az ingatlan tulajdoni lapján 1992 óta feljegyzett széljegyek sorrendjében a földhivatal hozza meg a bejegyzési határozatokat, és azokat küldje meg a kérelmet benyújtó ügyfeleknek. Az ajánlásnak a földhivatal vezetője határidőben eleget tett, a bejegyzési határozatokat meghozta. OBH 1220/1997. A panaszos sérelmezte, hogy az önkormányzat a lakásfenntartási támogatás iránti kérelmét nem határozatban utasította el, és annak elbírálásakor nem gyakorolt méltányosságot. Az országgyűlési biztos általános helyettese a jogbiztonság sérelmének gyanúja miatt vizsgálatot indított. A panaszos 1995. IV. 24-én és 1996. II. 21-én kérelmet nyújtott be az önkormányzathoz lakásfenntartási támogatás iránt, melyet tájékoztató levélben utasítottak el azzal, hogy az önkormányzat rendelete értelmében a haszonélvező nem jogosult támogatásra. A panaszos 1997-ben ismét kérte a lakásfenntartási támogatás megítélését, amit ekkor már érdemi határozatban utasították el. Az önkormányzat szociális bizottsága azonban méltányosságból mégis 8762 Ft eseti segélyt állapított meg részére. Az országgyűlési biztos általános helyettese megállapította, hogy az Ötv. 63/A. §-a a lakásfenntartási támogatás elveinek meghatározását a Fővárosi Önkormányzat hatáskörébe utalta. A Fővárosi Önkormányzat rendelete értelmében a haszonélvező is jogosult a támogatásra, függetlenül attól, hogy a haszonélvezeti jogra öröklés címén vagy szerződés alapján jogosult. A kerületi önkormányzat rendeletének 2. § (2) bekezdése a szerződés jogcímén haszonélvezeti jogra jogosultakat kizárja a támogatás igénybevételéből. A Fővárosi Önkormányzat rendelete meghatározza, hogy a kerületi önkormányzat a lakásfenntartás és lakbértámogatás feltételei közül melyeket szabályozhatja rendeletében. A támogatásra jogosult személyek körének meghatározását nem utalta a kerületi rendelet szabályozási körébe. Ebből következően a kerületi önkormányzat nem az Ötv.-ben meghatározott feladatköre alapján járt el, így annak ellenére, hogy a fővárosi és a kerületi rendeletek között nincs hierarchikus viszony, az Alkotmány

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes